‘জি ভরকে লড়ো, সমাপ্ত করদো এক দুসরে কো’ আপ-কংগ্রেসকে কটাক্ষ ওমর আবদুল্লার

নয়াদিল্লি: দিল্লিতে বিধানসভা নির্বাচনের (Delhi Assemble Election 2025) ভোট গণনাকে ঘিরে টগবগ করে ফুটছে রাজধানী। জয়ের দিকে ক্রমশই এগিয়ে যাচ্ছে গেরুয়া শিবির।

দিল্লি বিধানসভা নির্বাচনের গণনার ফল অনুসারে, ২৭ বছরের ব্যবধানের পর বিজেপি (BJP) রাজধানীতে ক্ষমতা ফিরে পেতে চলেছে।

কেজরিওয়ালের এই পতন কি অনিবার্য ছিল! আগেই কেজরির বিরুদ্ধে সুর চড়িয়েছিলেন সমাজকর্মী আন্না হাজারে (Social activist Anna Hazare) । আন্নার কেজরির প্রতি তীব্র বিদ্বেষ উগরে দিয়ে বলেছিলেন, কেজরিওয়াল (Arvind Kejriwal) যে নীতি নিয়ে রাজনীতিতে নেমেছিলেন তা ভুলে গেছেন, খালি টাকার পিছনে দৌড়ে বেড়াচ্ছে।

আরও পড়ুন: আপ-কে জেতানো আমাদের দায়িত্ব নয়, জানাল কংগ্রেস

ফল ঘোষণা প্রাথমিক পর্বেই রেজাল্ট দেখেই আপ ও কংগ্রসকে তীব্র আক্রমণ শানিয়েছেন, ইন্ডিয়া জোটের শরিক ন্যাশনাল কনফারেন্সের নেতা ওমর আবদুল্লা (National Conference leader Omar Abdullah) । এদিন আবদুল্লা বলেন, আরও নিজেদের মধ্যে লড়াই করো।”

Aur lado aapas mein!!! https://t.co/f3wbM1DYxk pic.twitter.com/8Yu9WK4k0c

— Omar Abdullah (@OmarAbdullah) February 8, 2025

দিল্লিতে ৭০ আসনের বিধানসভা নির্বাচনের শনিবার ফল ঘোষণা হচ্ছে। প্রায় ৫০টি কাছাকাছি আসনে এগিয়ে বিজেপি। দিল্লিতে ২৬ বছর পর সরকার গড়ার পথে এগিয়ে চলেছে তারা।

এক্স হ্যান্ডেলে একটি জিআইএফ শেয়ার করেছেন ওমর আবদুল্লা। সেখানে বলা হচ্ছে ‘জি ভরকে লড়ো। সমাপ্ত করদো এক দুসরে কো।’ সেই জিআইএফ শেয়ার করে ওমর আবদুল্লা লিখেছেন, “নিজেদের মধ্যে আরও লড়াই করো।”

চব্বিশের লোকসভা নির্বাচনে (24th Lok Sabha elections) দিল্লিতে আপ (AAP) ও কংগ্রেসের (Congress) পরস্পরের হাত ধরে লড়াই করেছিল। কিন্তু, কোনও আসন পায়নি। তার পরেই মনোভাব পাল্টায় তারা।

বিধানসভা নির্বাচনে একা লড়াই করার সিদ্ধান্ত নেন আপ সুপ্রিমো। কংগ্রেসও একা লড়াইয়ের পথে হাঁটে। তার পরেই এই ভোটের রেজাল্ট বিধানসভায়। এর আগেও ইন্ডিয়া জোটের ভবিষ্যৎ নিয়ে তাকে উদ্বেগ প্রকাশ করতে দেখা গিয়েছিল ওমর আবদুল্লাকে।