ভয়াবহ দুর্ঘটনা বুদগামে, মৃত ৪, আহত বহু

ওয়েব ডেস্ক : ভয়াবহ দুর্ঘটনা জম্মু-কাশ্মীরের (Jammu and kashmir) বুদগামে। সংঘর্ষে জড়াল গাড়ি ও ট্রাক। সেই দুর্ঘটনায় (Accident) মৃত্যু (Death) হল চার জনের। ঘটনায় আহত হয়েছেন আরও সাত জন। তবে কী করে এমন দুর্ঘটনা ঘটল, সে বিষয়ে এখনও কিছু জানা যায়নি। এই ঘটনায় ইতিমধ্যে তদন্ত শুরু করেছে পুলিশ।

জানা গিয়েছে, শনিবার রাত সাড় দশটা নাগাদ এই দুর্ঘটনাটি ঘটেছে। নিয়ন্ত্রণ হারিয়ে গাড়িটি গিয়ে ধাক্কা মারে ট্রাকে। ঘটনার পরেই বিকট শব্দ শুনে সেখানে ছুটে আসেন স্থানীয়রা। তারাই প্রথম উদ্ধারকাজে হাত লাগান। এর পরেই খবর দেওয়া হয় পুলিশে। তার পরেই পুলিশ (Police) ঘটনাস্থলে এসে আহতদের উদ্ধার করে নিকটবর্তী হাসপাতালে ভর্তি করে। সোখানেই আপাতত চিকিৎসাধীন রয়েছেন তাঁরা।

আরও খবর : রামমোহনকে ‘দালাল’ বলে কটাক্ষ! BJP নেতাকে ধুয়ে দিল তৃণমূল

তবে এই দুর্ঘটনায় চার জনের মৃত্যু (Death) হয়েছে। নিহতরা হলেন ১০ বছর বয়সী জয়নব, ৪০ বছর বয়সী নিসার আহমেদ রাথের, ৩৬ বছর বয়সী বশির আহমেদ রাথের এবং ৬০ বছর বয়সী খাতুন। সকলেই মাহওয়ারার বাসিন্দা। এই মর্মান্তিক ঘটনা নিয়ে জম্মু ও কাশ্মীরের লেফটেন্যান্ট গভর্নর মনোজ সিনহা এক্স হ্যান্ডেলে লিখেছেন, “বদগামে এক মর্মান্তিক সড়ক দুর্ঘটনায় প্রাণহানির ঘটনায় অত্যন্ত মর্মাহত। আমার সমবেদনা শোকাহত পরিবারের সঙ্গে রয়েছে। আহতদের দ্রুত আরোগ্য কামনা করছি”

এই ঘটনায় শোক প্রকাশ করেছেন জম্মু ও কাশ্মীরের মুখ্যমন্ত্রী ওমর আবদুল্লাহ (Omar Abdullah)। মুখ্যমন্ত্রীর দফতর থেকে এক্স হ্যান্ডেলে লেখা হয়েছে, বুদগামের ঘটনায় মৃত্যু হয়েছে বেশ কয়েকজনের। মুখ্যমন্ত্রী এই ঘটনায় শোকপ্রকাশ করেছেন। তিনি প্রশাসনকে সম্ভাব্য সকল সহায়তা প্রদান এবং আহতদের জরুরি চিকিৎসা সেবা নিশ্চিত করার নির্দেশ দিয়েছেন। দুর্ঘটনার কারণ পুঙ্খানুপুঙ্খভাবে তদন্ত করা হবে বলেও জানিয়েছেন তিনি।