জম্মু ও কাশ্মীরের মুখ্যমন্ত্রীর সঙ্গে বৈঠক করলেন প্রধানমন্ত্রী

ওয়েডেস্ক: পহেলগাম হামলার (Pahalgam Terror Attack) পরে প্রথম সাক্ষাত। জম্মু ও কাশ্মীরের (Jammu and Kashmir) পরিস্থিতি নিয়ে আলোচনা করলেন ওমর আবদুল্লা (Omar Abdullah)। শনিবার প্রধানমন্ত্রীর বাসভবনে ৩০ মিনিটের বৈঠক হয়। মোদি-ওমর বৈঠকে কী কথা হয়েছে, তা এখনও জানানো হয়নি। তবে ভারত ও পাকিস্তানের চলতি উত্তেজনার আবহে জম্মু-কাশ্মীরের পরিস্থিতি নিয়ে কথা হতে পারে। রাজ্যের কিছু দাবি-দাওয়ার কথাও ওমর তুলেছেন বলে মনে করা হচ্ছে। জম্মু-কাশ্মীরের বিধানসভায় পহেলগামকাণ্ডের নিন্দা-প্রস্তাব সমর্থন করেছিল বিরোধী দল বিজেপি। অন্যদিকে, ওমর আবদুল্লার কোয়ালিশন সরকারে কংগ্রেস ও সিপিআইএম অংশীদার।

গত ২২ এপ্রিল পহেলগামে হামলা চালায় জঙ্গীরা। পাকিস্তানের মদতে ওই হামলা চলে। ঘটনার পর থেকে ভারত ও পাকিস্তানের উত্তেজনা বেড়ছে। প্রধানমন্ত্রী নরেন্দ্র মোদি সেনাকে পূর্ণ স্বাধীনতা দিয়েছেন। পুলওয়ামা হামলার পরে সার্জিক্যাল স্ট্রাইক করেছিল ভারত। এবার আরও বড় কিছু হতে পারে। পহেলগাম হামলার প্রত্যাঘাতের ভয়ে কাঁপছে পাকিস্তান। পহেলগামের হামলাকারীদের খোঁজে চিরুনি তল্লাশি চলছে। এদিনই কলম্বো বিমানবন্দরে বিমানে তল্লাশি চালানো হয়েছে।